CELEX: 32014R0852
Language: ro
Date: 2014-08-05 00:00:00
Title: Regulamentul de punere în aplicare (UE) nr. 852/2014 al Comisiei din 5 august 2014 privind autorizarea L-metioninei ca aditiv furajer în hrana tuturor speciilor de animale  Text cu relevanță pentru SEE

6.8.2014   
            
            
               RO
            
            
               Jurnalul Oficial al Uniunii Europene
            
            
               L 233/22
            
         REGULAMENTUL DE PUNERE ÎN APLICARE (UE) NR. 852/2014 AL COMISIEI
   din 5 august 2014
   privind autorizarea L-metioninei ca aditiv furajer în hrana tuturor speciilor de animale
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:
   
               (1)
            
            
               Regulamentul (CE) nr. 1831/2003 prevede autorizarea aditivilor destinați hranei animalelor, precum și motivele și procedurile de acordare a unei astfel de autorizații.
            
         
               (2)
            
            
               În conformitate cu articolul 7 din Regulamentul (CE) nr. 1831/2003, a fost depusă o cerere de autorizare pentru L-metionină ca aditiv furajer. Respectiva cerere a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.
            
         
               (3)
            
            
               Cererea respectivă se referă la autorizarea L-metioninei produse de Escherichia coli (KCCM 11252P și KCCM 11340P) ca aditiv pentru hrana tuturor speciilor de animale, în vederea clasificării în categoria „aditivi nutriționali”.
            
         
               (4)
            
            
               În avizul său din 8 octombrie 2013 (2), Autoritatea Europeană pentru Siguranța Alimentară (denumită în continuare „autoritatea”) a concluzionat că, în condițiile de utilizare propuse, L-metionina produsă de Escherichia coli (KCCM 11252P și KCCM 11340P) nu are efecte adverse asupra sănătății animalelor, a sănătății oamenilor sau asupra mediului și că ea poate fi considerată o sursă eficace a aminoacidului L-metionină pentru toate speciile de animale. Autoritatea nu consideră că sunt necesare cerințe specifice pentru monitorizarea ulterioară introducerii pe piață. Autoritatea a verificat, de asemenea, raportul privind metoda de analiză a aditivului în hrana pentru animale, prezentat de laboratorul de referință înființat în temeiul Regulamentului (CE) nr. 1831/2003.
            
         
               (5)
            
            
               Evaluarea substanței respective arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea substanței în cauză ar trebui să fie autorizată, în conformitate cu anexa la prezentul regulament.
            
         
               (6)
            
            
               În avizul său, autoritatea și-a exprimat preocupările cu privire la siguranța L-metioninei pentru speciile țintă în cazul administrării prin intermediul apei de băut. Cu toate acestea, autoritatea nu propune niciun conținut maxim pentru L-metionină. Astfel, în cazul administrării L-metioninei prin intermediul apei de băut, este oportun ca utilizatorului să i se recomande să ia în considerare toate sursele diferite de metionină, pentru a ajunge la o aprovizionare optimă cu aminoacizii esențiali fără a afecta performanța animalelor.
            
         
               (7)
            
            
               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTUL REGULAMENT:
   Articolul 1
   Substanța specificată în anexă, aparținând categoriei „aditivi nutriționali” și grupei funcționale „aminoacizi, sărurile acestora și produse analoage”, este autorizată ca aditiv pentru hrana animalelor în condițiile prevăzute în anexa respectivă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 august 2014.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 268, 18.10.2003, p. 29.
   
      (2)  EFSA Journal 2013; 11(10):3428.
   
      ANEXĂ
      
                  Numărul de identificare al aditivului
               
               
                  Numele titularului autorizației
               
               
                  Aditiv
               
               
                  Compoziția, formula chimică, descrierea, metoda de analiză
               
               
                  Specie sau categorie de animale
               
               
                  Vârsta maximă
               
               
                  Conținut minim
               
               
                  Conținut maxim
               
               
                  Alte dispoziții
               
               
                  Sfârșitul perioadei de autorizare
               
            
                  mg/kg de hrană completă pentru animale cu un conținut de umiditate de 12 %
               
            
                  
                     Categoria aditivilor nutriționali. Grupa funcțională: aminoacizi, sărurile acestora și produse analoage
                  
               
            
                  3c305
               
               
                  —
               
               
                  L-metionină
               
               
                  
                     Compoziția aditivului
                  
                  L-metionină cu o puritate de cel puțin 98,5 %
                  
                     Caracterizarea substanței active
                  
                  L-metionină [acid (2S)-2-amino-4-(metiltio) butanoic] produsă prin fermentare cu Escherichia coli (KCCM 11252P și KCCM 11340P)
                  Formula chimică: C5H11NO2S
                  Numărul CAS: 63-68-3
                  
                     Metodă de analiză
                      (1)
                  
                  Pentru identificarea L-metioninei în aditivul furajer: absorbție în infraroșu și rotație optică — metode monografice ale FCC.
                  Pentru cuantificarea metioninei în aditivul furajer și în preamestecurile care conțin mai mult de 10 % de metionină: cromatografie cu schimb de ioni cuplată cu derivatizare post-coloană și cu detecție fotometrică sau fluorimetrică (HPLC-VIS/FD) — ISO/DIS 17180.
                  Pentru determinarea metioninei în preamestecurile care conțin mai puțin de 10 % de metionină, în furajele combinate, în materiile prime furajere și în apă: cromatografie cu schimb de ioni cuplată cu derivatizare post-coloană și cu detecție fotometrică (HPLC/VIS) — Regulamentul (CE) nr. 152/2009 al Comisiei (2) (anexa III, F).
               
               
                  Toate speciile
               
               
                  —
               
               
                   
               
               
                   
               
               
                  
                              1.
                           
                           
                              L-metionina poate fi utilizată, de asemenea, în apa de băut.
                           
                        
                              2.
                           
                           
                              Declarații care trebuie menționate pe eticheta aditivului și a preamestecurilor:
                              „În cazul în care aditivul este administrat prin intermediul apei de băut, ar trebui să se evite excesul de proteine.”
                           
                        
                              3.
                           
                           
                              În cazul declarării voluntare a aditivului pe eticheta materiilor prime furajere și a furajelor combinate, se includ următoarele elemente:
                              
                                          —
                                       
                                       
                                          denumirea și numărul de identificare al aditivului;
                                       
                                    
                                          —
                                       
                                       
                                          cantitatea de aditiv adăugată.
                                       
                                    
                        
               
                  26 august 2024
               
            
         (1)  Detaliile privind metodele de analiză sunt disponibile la următoarea adresă a laboratorului de referință: https://ec.europa.eu/jrc/en/eurl/feed-additives/evaluation-reports
      
         (2)  JO L 54, 26.2.2009, p. 1.